Държавен вестник, бр. 24, 2018 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  24
МИНИСТЕРСТВО  
НА ТРУДА И СОЦИАЛНАТА 
ПОЛИТИКА
ЗАПОВЕД № РД-01-146 
от 23 февруари 2018 г.
На основание чл. 25, ал. 4 от Закона за адми-
нистрацията във връзка с чл. 19, ал. 1 от Пра-
вилника за прилагане на Закона за интеграция 
на хората с увреждания и чл. 6 от Устройствения 
правилник на Министерството на труда и соци-
алната политика нареждам:
Утвърждавам Методика за финансиране на 
проекти по програмите, стимулиращи трудовата 
заетост и самостоятелната стопанска дейност на 
хората с увреждания (методика) и приложенията 
към нея:
 – Формуляр за кандидатстване за получа-
ване на финансиране от Агенцията за хората с 
увреждания по Методиката за финансиране на 
проекти за започване и развитие на самостоятелна 
стопанска дейност от лица с трайни увреждания 
(приложение № 1);
 – Бюджет за дейностите от първа група (при-
ложение № 2);
 – Бюджет за дейностите от втора група за 
вторите 12 месеца (приложение № 3);
 – Таблица за оценка на административното 
съответствие (приложение № 4);
 – Сборна декларация за наличието или липса-
та на обстоятелства по чл. 50, ал. 1 от методиката 
(приложение № 5);
 – Европейски формат на автобиография 
(приложение № 6);
 – Декларация по чл. 10, ал. 3 от методиката 
(приложение № 7);
 – Финансов отчет на раздел І – бюджет на 
дейностите от първа група (приложение № 8);
 – Технически отчет за изпълнение на дейности­
те, включени в раздел І – бюджет на дейностите 
от първа група (приложение № 9).
Настоящата заповед отменя заповеди № РД-
01-41 от 21.01.2013 г., № РД-01-42 от 27.01.2014 г. 
и № РД-01-159 от 28.02.2017 г. 
Заповедта да се доведе до знанието на из-
пълнителния директор на Агенцията за хората 
с увреждания за сведение и изпълнение.
Министър: 
Б. Петков
МЕТОДИКА
за финансиране на проекти по програмите, 
стимулиращи трудовата заетост и самостоятелната 
стопанска дейност на хората с увреждания
Раздел I 
Общи положения
Чл. 1. Тази методика има за цел:
1. да се изгради цялостна система за про-
веждане на конкурси от Агенцията за хората с 
увреждания (АХУ) за финансиране на инвести-
ционни проекти на лица с трайни увреждания за 
започване и развитие на самостоятелна стопан-
ска дейност съгласно разпоредбите на чл. 31 от 
Закона за интеграция на хората с увреждания и 
чл. 19 от Правилника за прилагане на Закона за 
интеграция на хората с увреждания;
2. да се утвърди последователна и детайли-
зирана процедура за оценяване на целесъобраз-
ността и качеството на представените конкурсни 
предложения, чиято реализация е предпоставка 
за осигуряване на трудови доходи на кандидатства-
щите лица с трайно намалена работоспособност.
Чл. 2. (1) С инвестиционен проект по тази 
методика могат да кандидатстват физически лица 
с трайни увреждания1. Ако лицата са в трудови/
служебни правоотношения, след класиране на 
представеното от тях конкурсно предложение е 
необходимо да декларират, че ще извършват тру-
дова дейност единствено във връзка с неговото 
изпълнение.
(2) В решението на ТЕЛК/НЕЛК, което се 
представя заедно с инвестиционния проект, не 
трябва да има противопоказни условия за уп-
ражняване на дейностите, които се предвижда да 
бъдат извършвани по чл. 7, ал. 3 след реализация 
на инвестиционния проект.
Чл. 3. Реализацията на проекта задължително 
включва като самостоятелен етап учредяването 
на стопанско предприятие, като физическото лице 
избира самό подходящата за него юридическа фор-
ма – едноличен търговец или еднолично дружество 
с ограничена отговорност по Търговския закон.
Чл. 4. (1) При стартиране на дейностите по 
проекта кандидатът задължително трябва да 
докаже, че има подходящите умения, квалифи-
кация и управленски опит за реализиране на 
начинанието. Като доказателство се прилагат 
подходящи документи, издадени от лицензирани 
образователни и обучителни институции – ди-
пломи, удостоверения, сертификати и др., както 
и документи, удостоверяващи правото да се осъ-
ществява дейност, подлежаща на регистрационен, 
разрешителен или лицензионен режим. 
(2) Уменията, квалификацията и опитът на 
кандидата се описват в саморъчно подписана 
от него автобиография, която се прилага към 
конкурсните документи.
(3) Когато кандидатът се нуждае от придо-
биване на нови умения или от повишаване на 
квалификацията си във връзка с извършване на 
предвидени в конкурсното предложение дейности, 
той може да планира участието си в обучителен 
курс по чл. 21, ал. 2. Полученият документ, до-
казващ успешното завършване на обучителния 
курс, има доказателствената роля по ал. 1.
Чл. 5. (1) Физическото лице – собственик на 
едноличното предприятие, е задължено след из-
вършване на предвидените инвестиции активно 
да работи в него и в негов интерес.
(2) Не се допуска едноличният собственик с 
трайни увреждания да прехвърля управлението 
на своето предприятие на друго лице, в т.ч. и на 
представители от своето семейство, под каквато 
и да е форма (устно, чрез генерално пълномощно 
или по друг начин). Това ограничение е в сила 
до изтичане на срока по чл. 7, ал. 6.
1 Съгласно § 1, т. 2 от допълнителните разпоредби 
на ЗИХУ „човек с трайно увреждане“ е лице, което в 
резултат на анатомично, физиологично или психиче-
ско увреждане е с трайно намалени възможности да 
изпълнява дейности по начин и в степен, възможни 
за здравия човек, и за което органите на медицин-
ската експертиза са установили степен на намалена 
работоспособност или са определили вид истепен на 
увреждане 50 и над 50 на сто.